अर्शी और शिल्पा की दोस्ती में मनमुटाव घर के अंदर ही शुरू हो गया था। दरअसल, अर्शी ने एक्स बिग बॉस कंटेस्टेंटेंट्स के लिए एक पार्टी रखी थी। इस पार्टी में प्रियांक शर्मा से लेकर विकास गुप्ता मौजूद थे, लेकिन अर्शी की मां उर्फ शिल्पा शिंदे इस पार्टी में कही नजर नहीं आई। जिसे लेकर अर्शी खान काफी नाराज हुई थीं। उन्होंने अपने इस दु:ख को ट्विटर पर भी शेयर किया था। वहीं शो जीतने के बाद शिल्पा ने अपना पहला फोटोशूट करवाया है। शिल्पा, इन दिनों टीवी से कुछ दिनों का ब्रेक लेकर अपने फिल्मी करियर में फोकस करना चाहती हैं।